223. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 932 της 7/14 Δεκ. 1998 (ΦΕΚ Β΄ 1253) Αύξηση κράτησης υπέρ Π.Ο.Π.Σ. Έχοντας υπόψη τις διατάξεις: α. Του Κώδικα Πολιτικών και Στρατιωτικών Συντάξεων (Π.Δ. 1041/1979). β. Του άρθρου 11 του Νόμ. 2042/1992 (ΦΕΚ 75 Α΄). γ. Την κοινή απόφαση του Πρωθυπουργού και του Υπουργού των Οικονομικών αριθ. 1107147 / 1239/0006/4.10.1996 (ΦΕΚ 922 Β΄) «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» δ. Την από 1.10.1998 Πρόταση της Πανελλήνιας Ομοσπονδίας Πολιτικών Συνταξιούχων (Π.Ο.Π.Σ.). ε. Το γεγονός ότι η μηνιαία κράτηση υπέρ της Πανελλήνιας Ομοσπονδίας Πολιτικών Συνταξιούχων, η οποία ενεργείται, μηνιαίως επί των συντάξεων, έχει παραμείνει για αρκετό χρόνο στο συμβολικώς καθορισθέν ποσό των 20 δραχμ., αποφασίζουμε: Αυξάνουμε από 1 Φεβρουαρίου 1999 την κράτηση, που ενεργείται από τη μηνιαία σύνταξη των πολιτικών συνταξιούχων για λογαριασμό της Πανελλήνιας Ομοσπονδίας Πολιτικών Συνταξιούχων (Π.Ο.Π.Σ.) σε σαράντα (40) δραχμές. 2.Από την απόφαση αυτή δεν προκαλείται δαπάνη σε βάρος του Κρατικού Προϋπολογισμού. 